जम्मू एवं कश्मीर में प्रसिद्ध खीर भवानी उत्सव में हमेशा की तरह इस बार भी सांप्रदायिक सौहार्द्र देखने को मिला है। कश्मीरी पंडित श्रद्धालु जब तुलामुला मंदिर पहुंचे, तो वहां स्थानीय मुस्लिमों ने उनका दूध के साथ स्वागत किया। हालांकि इस साल पर्व में हिस्सा लेने बेहद कम श्रद्धालु पहुंचे हैं। कश्मीरी पंडितों के लिए पवित्र धार्मिक उत्सव खीर भवानी मेला में हिस्सा लेने के लिए शुक्रवार को लोग उत्तरी कश्मीर के तुलामुला कस्बा पहुंचे। श्रद्धालुओं की संख्या 300 से ज्यादा नहीं है।